હોલ્ડિંગ અનુસાર બુમરાહ અત્યાર સુધીમાં ટેસ્ટ મેચમાં શરૂઆત કરનાર બોલર બન્યો નથી. મીડિયા સાથે વાતચીતમાં હોલ્ડિંગ કહ્યું કે, ‘હું હજુ પણ જસપ્રીત બુમરાગ પાસે બોલિંગ ન કરાવું. આ માટે ઇશાંત શર્મા અને મોહમ્મદ સમી યોગ્ય વિકલ્પ છે.’ તેમણે કહ્યું કે , ‘સમી અને ઇશાંત નવા બોલ સાથે વધારે પ્રભાવશાળી સાબિત થાય છે અને આ માટે ભુવનેશ્વર કુમારની ગેરહાજરીમાં આ બંન્ને બોલરો પાસેથી જ બોલિંગ કરાવી જોઇએ. જસપ્રીત બુમરાહ જૂના બોલથી વધારે ખતરનાક સાબિત થઇ શકે છે.’ હોલ્ડિંગથી ઉલટ ઇંગ્લેન્ડનાં બેટ્‌સમેન જોસ બટલરે કહ્યું હતું કે, બુમરાહની બોલિંગ એક્શન તેને બીજાથી અલગ બનાવે છે. બટલરે કહ્યું કે, ‘તે ખુબ જ પ્રભાવશાળી બોલર છે તેની એક્શન ખાસ છે અને તેથી તે ખુબ જ વધારે ઝડપ પ્રાપ્ત કરે છે’.